**โครงการประกวดภาพยนตร์สั้นระดับอุดมศึกษา ความยาว 3 - 5 นาที**

**ภายใต้แนวคิด “ Beyond the Green Blanket”**

**ชิงทุนการศึกษารวมมูลค่ากว่า 80,000 บาท**

**พร้อมใบประกาศเกียรติคุณ**

ด้วยความร่วมมือระหว่าง กระทรวงมหาดไทยผ่านกรมป้องกันและบรรเทาสาธารณะภัย และบริษัท ไทยเบฟเวอเรจ จำกัด (มหาชน) ที่สานต่อโครงการ “ไทยเบฟ รวมใจต้านภัยหนาว” อย่างต่อเนื่อง ส่งมอบผ้าห่มเขียวที่ให้ไออุ่นแก่ผู้ประสบภัยหนาวเข้าสู่ปีที่ 20 สู่โครงการประกวดภาพยนตร์ ขนาดสั้นระดับอุดมศึกษา ความยาว 3 - 5 นาที ภายใต้แนวคิด “ Beyond the Green Blanket”

การเดินทางส่งมอบไออุ่นในปีนี้ ทางไทยเบฟฯ ได้เดินทางเข้าถึงพื้นที่ทุรกันดารมากขึ้นกว่าปีก่อน เข้าถึงทั้งพื้นที่ขอบชายฝั่ง ที่ไม่ค่อยมีใครเข้าถึง อีกทั้งยังส่งมอบผ้าห่มตามบ้านให้แก่ผู้ป่วยติดเตียง คนชรา และคนพิการ โดยเริ่มเดินทางลงพื้นที่ตั้งแต่ตลอดช่วงเดือนพฤศจิกายนที่ผ่านมา

นอกจากการแจกผ้าห่มเขียวที่ทุกคนคุ้นเคยในฐานะสัญลักษณ์แห่งความอบอุ่นและห่วงใยทางไทยเบฟฯ ยังช่วยเป็นจุดเริ่มต้นในการพัฒนาทักษะความรู้ต่าง ๆ ด้วยความช่วยเหลือจากเครือข่ายพันธมิตรที่ร่วมเดินทางไปพร้อมกับโครงการฯ ทั้งด้านการศึกษา และสาธารณะสุข ส่งมอบอุปกรณ์การเรียนการสอนต่าง ๆ อีกทั้งยังมีกิจกรรมจากโครงการ ชุมชนดีมีรอยยิ้ม ที่สร้างเสริมทักษะความรู้ด้านกีฬาและดนตรีให้แก่เด็ก ๆ

 ระยะเวลา 20 ปี ที่ผ่านมา ผ้าห่มใน “โครงการไทยเบฟ รวมใจต้านภัยหนาว” ได้มอบถึงมือพี่น้องชาวไทยในทุกพื้นที่ประสบภัย ไม่ว่าเส้นทางนั้นจะอยู่ห่างไกล หรืออยู่ในเขตทุรกันดาร คาราวานผ้าห่มผืนเขียวก็เข้าถึงทุกครัวเรือน รวม 45 จังหวัด 579 อำเภอ 4,622 ตำบล และแจกผ้าห่มไปแล้วทั้งสิ้น 4,000,000 ผืน โดยผ้าห่มผืนเขียวทุกผืนมาพร้อมกับไออุ่น ที่ส่งต่อความห่วงใยถึงผู้ประสบภัยหนาวในทุกๆ จังหวัด และยังมาพร้อมกับการช่วยเหลือในด้านต่างๆ ทั้งทางด้านสาธารณสุข ด้านการศึกษา ผ่านกิจกรรมอันเป็นประโยชน์ นำมาซึ่งรอยยิ้ม ความสุขที่ส่งถึงกันและกัน จากคนไทย เพื่อคนไทย

นอกจากนี้ ทางไทยเบฟฯ ยังมีการจัดกิจกรรม 1 ปัน 1 อุ่น ที่ให้ผู้บริหาร และพนักงานบริษัทในเครือ ได้มีส่วนร่วมในการส่งมอบความอบอุ่นให้แก่ผู้ประสบภัยหนาว จากการสานต่อโครงการมาตลอด 20 ปี เรื่องน่ายินดีที่เราสามารถเห็นได้ชัดจากโครงการนี้ คือการที่แบรนด์ ไทยเบฟฯ ไม่ใช่แค่เพียงทำโครงการแจกผ้าห่มเพียงอย่างเดียว แต่ยังมีการพัฒนาและการเติบโตในกระบวนการความช่วยเหลือต่าง ๆ ที่มีเพิ่มขึ้นในทุก ๆ ปี ก็ต้องรอดูกัน เจ้าผ้าห่มเขียวจะเดินหน้าส่งมอบความอบอุ่นให้ผู้ประสบภัยต่ออย่างไร และจะมีการพัฒนาที่น่าประทับใจอะไรให้เห็นอีกบ้างและไทยเบฟ ยังคงตั้งมั่นที่จะส่งต่อรอยยิ้มและความอบอุ่นแก่พี่น้องคนไทยต่อไป โดยมุ่งหวังให้เกิดพลังความร่วมมือของทุกภาคส่วน ในการร่วมกันสร้างสังคมแห่งการให้ที่ยั่งยืน

 **ไทยเบฟฯ ภูมิใจที่ได้เป็นองค์กรต้นแบบแห่งการให้มาตลอดระยะเวลา 20 ปีที่ผ่านมา และยังคงมีปณิธานที่แน่วแน่ในการสานต่อเจตนารมณ์ของการให้ และการแบ่งปัน เพื่อส่งมอบรอยยิ้มและไออุ่นไปยังพื้นที่ห่างไกลต่อไปเรื่อย ๆ รวมทั้งช่วยสร้างแรงบันดาลใจให้เกิดการส่งต่อ จากผู้รับสู่การเป็นผู้ให้ เพื่อสืบสานปณิธานแห่งการให้ สู่การรักษาความสัมพันธ์อันดีกับชุมชน และต่อยอดความยั่งยืนนี้สู่สังคมโดยรวมต่อไป**

**ระยะเวลาดำเนินโครงการ: เดือนสิงหาคม 2562 – มกราคม 2563**

|  |  |
| --- | --- |
| **ระยะเวลา** | **รายละเอียด** |
| **วันอังคาร ที่ 13 สิงหาคม 2562** | เปิดรับสมัคร และส่งโครงเรื่อง (Treatment) ภายใต้แนวคิด Beyond the Green Blanket  |
| วันพุธที่ 25 กันยายน 2562  | ปิดรับโครงเรื่อง(Treatment)  |
| วันศุกร์ที่ 27 กันยายน 2562 | คณะกรรมการคัดเลือก 3 ผลงาน |
| วันจันทร์ที่ 30 กันยายน 2562 | ประกาศรายชื่อผ่านทาง Facebook: ThaiBev |
| วันศุกร์ที่ 4 ตุลาคม 2562(วันแถลงข่าว) | 3 ทีมที่ผ่านเข้ารอบ เข้าร่วมในงานแถลงข่าวและรับมอบทุนในการถ่ายทำภาพยนตร์ สั้น  |
| วันศุกร์ที่ 1 พฤศจิกายน 2562 - วันเสาร์ที่ 30 พฤศจิกายน 2562 | 3 ทีมดำเนินการผลิตภาพยนตร์ สั้น |
| วันจันทร์ที่ 16 ธันวาคม 2562 | 3 ทีมนำส่งผลงานโดยบันทึกลง USB ที่ทางทีมงานจัดเตรียมให้ และ DVD อย่างละ 1 ชุด |
| วันศุกร์ที่ 10 มกราคม 2563 | ประกาศผลและ มอบรางวัล |
| มกราคม 2563 (TBC) | On Air ผลงานออกอากาศผ่านทางช่อง Amarin TV  |

**กติกาการส่งผลงานเข้าประกวด**

1. นิสิตนักศึกษาที่กำลังศึกษาในระดับชั้นปริญญาตรี ไม่จำกัดชั้นปีและคณะวิชา โดยส่งประกวดเป็นประเภททีม 3 -5 คน
2. ส่งผลงานรอบแรกเป็นโครงเรื่อง (Treatment) ภายใต้แนวคิด “BEYOND THE GREEN BLANKET” ความยาวไม่เกิน 2 หน้ากระดาษ A4 ที่จะนำมาผลิตเป็นภาพยนตร์สั้นความยาว 3 - 5 นาที โดยรวม Title, Intro และ End Credit **\*ส่งผลงานภายในวันที่ 25 กันยายน 2562**
3. ผลงานที่เข้าประกวด ต้องมีผ้าห่ม “ThaiBev รวมใจต้านภัยหนาว” ปรากฏอยู่ในผลงานด้วย
4. ผลงานภาพยนตร์สั้น ไม่จำกัดเทคนิคการผลิต รูปแบบการนำเสนอ ไม่ว่าจะเป็นภาพยนตร์ แอนิเมชั่น การ์ตูนสี ขาวดำ หรือ เทคนิคผสม และต้องมีความชัดเจน
5. ผลงานที่เข้าประกวดต้องเป็นโครงเรื่อง/ผลงานใหม่ และไม่เคยผ่านการประกวดที่ใดมาก่อน ไม่เป็นผลงานของบุคคลอื่น หรือทำซ้ำดัดแปลง คัดลอกหรือเลียนแบบหากมีการฟ้องร้องทางโครงการฯ จะไม่รับผิดชอบใดๆ ทั้งสิ้น
6. โครงเรื่อง (Treatment) ของ 3 ทีมที่ผ่านการคัดเลือกของคณะกรรมการฯ จะได้รับเงินสนับสนุน 15,000 บาท เพื่อนำไปผลิตเป็นภาพยนตร์สั้น ตามข้อกำหนดในกติกา รวมทั้งผู้ส่งผลงานเข้าประกวดต้องเป็นผู้เตรียมอุปกรณ์ และดำเนินการผลิตเองทั้งหมด **โดยต้องเดินทางไปถ่ายทำที่สถานที่จริงเท่านั้น**

 *\*ทั้งนี้ในกรณีที่ผู้ผ่านการคัดเลือกไม่สามารถดำเนินการผลิตผลงานได้ตามกำหนดระยะเวลา และ/หรือปฏิบัติผิดไปจากเงื่อนไข ข้อกำหนด กติกา ทางคณะกรรมการ สามารถเรียกคืนงบประมาณผลิตจำนวนดังกล่าวจากผู้ผ่านการคัดเลือกได้*

1. ผลงานภาพยนตร์สั้น 3 เรื่องที่ผลิตจริง ต้องมี Logo “ครบรอบ 20 ปี ไทยเบฟ รวมใจต้านภัยหนาว” ขึ้นในช่วงต้นและท้ายของภาพยนตร์สั้น และความคมชัดระดับ 1920 x 1080 บิทเรท โดยนำส่งเป็นไฟล์ MPG4 Full HD และต้องตัดต่อเป็น Teaser ความยาว 30 วินาที เพื่อให้ทางทีมการดำเนินโครงการ นำไปจัดทำเป็นไฟล์สำหรับฉายในวันประกาศผลการประกวด (download ผ่าน [www.facebook.com/ThaiBeverage](http://www.facebook.com/ThaiBeverage) )
2. ภาพยนตร์สั้นทั้ง 3 เรื่องที่ผลิตจริง นำมาฉายที่ ผ่านช่อง Amarin TV, [www.facebook.com/ThaiBeverage](http://www.facebook.com/ThaiBeverage) และ [www.youtube.com/thaibeverage](http://www.youtube.com/thaibeverage)
3. ผลงานที่ได้รับรางวัลทุกชิ้นเป็นลิขสิทธิ์ของผู้ส่งเข้าประกวด และถือเป็นกรรมสิทธิ์ของ บริษัท ไทยเบฟเวอเรจ จำกัด (มหาชน) เพื่อนำไปจัดพิมพ์ เผยแพร่ และประชาสัมพันธ์ในสื่อของบริษัทฯ
4. ทางโครงการฯ เป็นผู้แต่งตั้งคณะกรรมการตัดสินซึ่งเป็นผู้มีอำนาจสูงสุดในการตัดสิน และคำตัดสินของคณะกรรมการถือเป็นคำชี้ขาด ขอสงวนสิทธิ์ในการเพิ่มหรืองดรางวัลใดๆ ตามที่เห็นสมควรแก่คุณค่าของผลงานที่ส่งเข้าประกวด

**หลักฐานการจัดส่งผลงาน**

* ใบสมัครจำนวน 1 ชุด สามารถดาวน์โหลดใบสมัครได้จาก , [www.facebook.com/ThaiBeverage](http://www.facebook.com/ThaiBeverage)
* สำเนาบัตรประจำตัวนักศึกษา พร้อมระบุสำเนาถูกต้อง (สมาชิกทุกคนในทีม)
* โครงเรื่อง (Treatment) ความยาวไม่เกิน 2 หน้ากระดาษ A4

**ส่งผลงานมาที่**

 การส่งผลงาน ให้นำส่งทาง email : thaibevgreenblanket@gmail.com โดยต้องส่งพร้อมใบสมัคร และเอกสารอื่นๆ ตามที่ระบุไว้ในกติกา ข้อมูลเพิ่มเติม: 065 – 509 - 1123

**ประเภทของรางวัล**

**รางวัลชนะเลิศ ทุนการศึกษา 35,000 บาท พร้อมใบประกาศเกียรติคุณ**

**รางวัลรองชนะเลิศอันดับ 1 ทุนการศึกษา 25,000 บาท พร้อมใบประกาศเกียรติคุณ**

**รางวัลรองชนะเลิศอันดับ 2 ทุนการศึกษา 20,000 บาท พร้อมใบประกาศเกียรติคุณ**

**ทุนสนับสนุนการผลิตภาพยนตร์สั้นสำหรับผู้เข้ารอบ 3 ทีม ทีมละ 15,000 บาท และใบประกาศเกียรติคุณ**

**การประชาสัมพันธ์ผลงานผู้ได้รับรางวัล**

**ภาพยนตร์สั้นทั้ง 3 เรื่องที่เข้ารอบ จะนำไปเผยแพร่ ผ่านช่อง Amarin TV**

**เกณฑ์ในการตัดสินการประกวดภาพยนตร์สั้น**

**รอบคัดเลือกจาก Treatment คะแนนเต็ม 100 คะแนน แบ่งออกเป็น**

1. เนื้อหาในการนำเสนอ 40 คะแนน
2. ความคิดสร้างสรรค์ 30 คะแนน
3. ความสอดคล้องของเนื้อหาภายใต้แนวคิด “BEYOND THE GREEN BLANKET” 30 คะแนน

**รอบที่ 2 รอบตัดสิน คะแนนเต็ม 100 คะแนน แบ่งออกเป็น**

1. เนื้อหาในการนำเสนอ 30 คะแนน
2. ความน่าสนใจของสิ่งที่นำเสนอและความคิดสร้างสรรค์ 30 คะแนน
3. เทคนิคในการถ่ายภาพและการตัดต่อ 20 คะแนน
4. ความสอดคล้องของเนื้อหาและส่วนประกอบอื่นๆ

เช่น เสียง ภาพ และอุปกรณ์ประกอบฉาก ฯลฯ 20 คะแนน

**ตารางคณะกรรมการตัดสิน**

|  |  |
| --- | --- |
| **ระยะเวลา** | **รายละเอียด** |
| **วันศุกร์ที่ 27 กันยายน 2562** | คณะกรรมการคัดเลือก 3 ผลงาน |
| **วันศุกร์ที่ 4 ตุลาคม 2562**(วันแถลงข่าว) | 3 ทีมที่ผ่านเข้ารอบ เข้าร่วมในงานแถลงข่าวและรับมอบทุนในการถ่ายทำภาพยนตร์สั้น  |
| **วันศุกร์ที่ 10 มกราคม 2563** | ประกาศผลและ มอบรางวัล |

